ชินวุฒ อินทรคูสิน

ชินวุฒ อินทรคูสิน (เกิดวันที่ 13 สิงหาคม พ.ศ. 2532; ชื่อเล่น: ชิน) เป็นนักร้องและนักแสดงลูกครึ่งไทย-ฝรั่งเศส เป็นศิลปินสังกัดจีเอ็มเอ็ม แกรมมี่

**ประวัติ**
ชินวุฒ อินทรคูสิน เกิดเมื่อวันที่ 13 สิงหาคม พ.ศ. 2532 ที่โรงพยาบาลเซนต์หลุยส์ กรุงเทพมหานคร เป็นบุตรชายของ เชษฐนันท์ อินทรคูสิน บิดาชาวไทย และเอเลน อินทรคูสิน มารดาชาวฝรั่งเศส มีน้องสาวหนึ่งคน คือ อัปสรสิริ อินทรคูสิน อดีตนักแสดงช่อง 7 
ชินวุฒจบการศึกษาระดับมัธยมจากโรงเรียนกรุงเทพคริสเตียนวิทยาลัย และจบการศึกษาระดับอุดมศึกษาจากคณะนิเทศศาสตร์ สาขาวิชาวิทยุกระจายเสียงและวิทยุโทรทัศน์ มหาวิทยาลัยศรีปทุม 
ชินวุฒได้เข้ารับราชการทหาร (ทหารเกณฑ์) เป็นทหารกองประจำการกองทัพบก ผลัด 1 สังกัดกองพันทหารราบ มณฑลทหารบกที่ ๑๑ เมื่อวันที่ 1 พฤษภาคม พ.ศ. 2559 เมื่อรับราชการจนครบกำหนดประจำการครบ 2 ปีเต็ม จึงได้มีพิธีอำลาธงชัยเฉลิมพลเมื่อ 30 เมษายน พ.ศ. 2561
ด้านชีวิตส่วนตัว สมรสกับภัณฑิลา วิน ปานสิริธนาโชติ หรือ ลิลลี่ นักแสดงสาว

**วงการบันเทิง**
ชินวุฒเข้าวงการด้วยการออกอัลบั้มเพลงกับกลุ่มบอยแบนด์ บิ๊กทรี (Big 3) และต่อมาได้มีอัลบั้ม "G-JR 10 Club" ซึ่งออกร่วมกับเพื่อนในโครงการจี-จูเนียร์ 10 ศิลปิน และได้มีอัลบั้มเดี่ยวคืออัลบั้ม "CHIN UP" วางแผงเมื่อ 29 พฤษภาคม พ.ศ. 2550 มีซิงเกิลเปิดตัวอัลบั้มคือเพลง "ปากไม่ตรงกับใจ" และต่อมาอัลบั้มที่ 2 "Maybe I am Bad" วางแผงเมื่อ 16 ธันวาคม พ.ศ. 2551 มีซิงเกิลเปิดตัวอัลบั้มคือเพลง "หัวใจไม่ใช่กระดาษ" จากนั้นชินได้มีโอกาส ร่วมเป็นนักแสดงนำในซีรีส์เรื่อง "Love18 (รักวุ่นวายหัวใจ18)" ซึ่งเป็นซีรีส์ที่ถ่ายทำที่ไต้หวันทั้งเรื่องและเป็นซีรีส์วัยรุ่นที่เรตติ้งสูงที่สุดในประเทศมาเลเซีย มีอัลบั้มเพลงประกอบ Series LOVE-18 วางแผงเมื่อ 30 กันยายน พ.ศ. 2552 ต่อมาผลงานเพลงอัลบั้มที่ 3 ของเขา ชื่อ I Believe วางแผงเมื่อ 28 ตุลาคม พ.ศ. 2554 มีเพลงเด่นอย่าง คืนนี้อยากได้กี่ครั้ง ต่อมาในปี พ.ศ. 2556 ชินวุฒมีผลงานเพลงประกอบภาพยนตร์ เรื่อง ทองสุก 13 เพลง "เธอจะอยู่ในใจของฉันเสมอ" ร่วมกับ ชีรณัฐ ยูสานนท์ และเพลง "อย่าบอกฉันว่าให้ไป" ประกอบละคร สุภาพบุรุษจุฑาเทพ ตอน คุณชายรณพีร์  ต่อมาปี พ.ศ. 2557 ชินวุฒมีผลงานเพลงประกอบละคร หนีก็ล่า ซ่าก็รัก เพลง "หนีก็รัก" ร่วมกับ วริฏฐิสา ลิ้มธรรมมหิศร  
ในปี พ.ศ. 2560 ชินวุฒมีผลงานซิงเกิลเพลง "จับย่อ" ชิน ชินวุฒ x กวินท์ ดูวาล ออกมา และมีผลงานซีรีส์ แสงจากพ่อ ตอน เทียนไม่สิ้นแสง ทางช่อง Thai PBS รับบทเป็นปกป้อง และร้องเพลงประกอบละครซีรีส์ในเพลง "เทียนไม่สิ้นแสง" ในปีเดียวกันนี้ ชินวุฒได้มีผลงานในรายการ เปลี่ยนหน้าท้าโชว์ Sing Your Face Off (ซีซันที่ 3) และมีผลงานละครเรื่อง หัวใจเดียวกัน รับบทเป็น ร.ต.ต.กฤตติกุล บุญลือ (หมวดตี้) ออกอากาศทาง True4U และเป็น หน้ากากเทียน ในรายการ The Mask Singer หน้ากากนักร้อง ซีซันที่ 3 ร้องเพลง "Sunday Morning" จาก Maroon 5 เป็นการแข่งขันในกรุ๊ป C คู่ที่ 3 และแพ้ให้กับ หน้ากากมงกุฎเพชร
ในปี พ.ศ. 2567 ชินวุฒได้มาเป็น Executive Producer ให้กับค่ายไรซิ่ง เอ็นเตอร์เทนเม้นท์ เข้ามาดูแลเรื่องเนื้อร้อง ทำนอง และแนวเพลงรวมถึงการคัดเลือกศิลปินที่จะเข้ามาอยู่ในสังกัด

**ผลงานเพลง**

**สตูดิโออัลบั้ม**

**ซิงเกิล**

**เพลงประกอบละครโทรทัศน์**

**เพลงประกอบภาพยนตร์**

**เพลงร่วมกับศิลปินอื่น ๆ**

**คอนเสิร์ต**
 ร่วมขึ้นคอนเสิร์ตกับ แคลช- Grammy X RS : 2K Celebration Concert (2566)

**ผลงานการแสดง**

**ผลงานละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางช่องแบงแชนแนล- ละครโทรทัศน์ทั้งหมดด้านล่างนี้ออกอากาศทางช่อง 9- ละครโทรทัศน์ทั้งหมดด้านล่างนี้ออกอากาศทาง ช่อง 5- ละครโทรทัศน์ทั้งหมดด้านล่างนี้ออกอากาศทางช่องวัน 31- ละครโทรทัศน์ทั้งหมดด้านล่างนี้ออกอากากาศทางช่องเวิร์คพอยท์- ละครโทรทัศน์ทั้งหมดด้านล่างนี้ออกอากาศทางช่องไทยรัฐทีวี- ละครโทรทัศน์ทั้งหมดด้านล่างนี้ออกอากาศทางช่อง 3 เอชดี- ละครโทรทัศน์ทั้งหมดด้านล่างออกอากาศทางช่อง 8- ละครโทรทัศน์ทั้งหมดด้านล่างนี้ออกอากาศทางช่องไทยพีบีเอส- ละครโทรทัศน์ทั้งหมดด้านล่างนี้ออกอากาศทางช่องจีเอ็มเอ็ม 25- ละครโทรทัศน์ทั้งหมดด้านล่างนี้ออกอากาศทางช่องทรูโฟร์ยู
*ละครโทรทัศน์ทั้งหมดด้านล่างนี้ออกอากาศทางช่อง 7
*ละครโทรทัศน์ทั้งหมดด้านล่างนี้ออกอากาศทางช่อง ไลน์ทีวี
พ.ศ. 2563
35 ดาราโชว์ เดอะซีรีส์
เมี่ยง- ละครโทรทัศน์ทั้งหมดด้านล่างนี้ออกอากาศทางช่องพีพีทีวี- ละครโทรทัศน์ทั้งหมดด้านล่างนี้ออกอากาศทางช่องวิว- ละครโทรทัศน์ทั้งหมดด้านล่างนี้ออกอากาศทางช่องโมโน 29

**ผลงานภาพยนตร์**
พ.ศ. 2556
ทองสุก 13
ทองสุก
พ.ศ. 2562
พี่นาค
นาคนนท์/ผีพี่นาค
แช่ง ตอน tattoo
เฟรดดี้
พ.ศ. 2566
เสือเผ่น 1

**รางวัลที่ได้รับ**

**อ้างอิง**

**แหล่งข้อมูลอื่น**
  อินสตาแกรม ชิน ชินวุฒ-  ทวิตเตอร์ ชิน ชินวุฒ-  ช่องยูทูป ชิน ชินวุฒ-  Facebook ชิน ชินวุฒ-  เว็บไซด์จีจูเนียร์แฟนคลับ date=2020-10-25 
หมวดหมู่:บุคคลที่ยังมีชีวิตอยู่
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:พุทธศาสนิกชนชาวไทย
หมวดหมู่:นักร้องชายชาวไทย
หมวดหมู่:นักร้องป็อปไทย
หมวดหมู่:ชาวไทยเชื้อสายฝรั่งเศส
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:นักแสดงชายชาวไทย
หมวดหมู่:ทหารบกชาวไทย